**I.2. Tantárgyi programok, tantárgyleírások** *(a tantervi táblázatban szereplő minden tárgyról)*

|  |  |
| --- | --- |
| **Tantárgy neve: Afrika, Ausztrália és Óceánia, a sarkvidékek földrajza**  **Kód: LOT\_FD109G2** | **Kreditszáma: 2** |
| A tanóra típusa[[1]](#footnote-1): **gyakorlat**, száma: **8 óra/ félév** | |
| A számonkérés módja: **gyakorlati jegy** | |
| A tantárgy tantervi helye (hányadik félév): **6.** | |
| Előtanulmányi feltételek *(ha vannak)*: *-* | |
| **Tantárgy-leírás**: az elsajátítandó ismeretanyag és a kialakítandó kompetenciák tömör, ugyanakkor informáló leírása | |
| **A tantárgy tanításának alapelvei és céljai:**  Afrika, Ausztrália, Óceánia és a sarkvidékek) természet- és társadalom-földrajzi ismeretanyagának szintézisen alapuló összehasonlító elemzése.  A kontinensek földtani, fejlődéstörténeti, éghajlati, vízrajzi, biogeográfiai és talajtani viszonyainak komplex elemzése. Az említett kontinensek nagytájainak bemutatása. Afrika természeti viszonyai: helyzete, felszíne, kialakulása, földtani felépítése, vízrajza, növényzete, állatvilága, talajai. A társadalom hatása a környezetre. A nagytájak geológiai, geomorfológiai, éghajlati, hidrogeográfiai, biogeográfiai tényezőinek elemzése, értékelése, valamint ezek térbeli összefüggéseinek, kölcsönhatásainak bemutatása. Afrika nagytájai: Atlasz-vidék, Szahara, Szudán, Guineai-partvidék, Egyenlítői Afrika, Dél- és Kelet-Afrika, Madagaszkár. Ausztrália természeti viszonyainak általános jellemzése: elhatárolása, tagolása, földtörténete, felszíne, éghajlata, vízrajza, környezeti állapota. Ausztrália nagytájainak (Nyugat-Ausztrál-tábla, Közép-Ausztrál medencék, Kelet-ausztrál-hegyvidék) jellemzése. A társadalom hatása a környezetre. Óceánia természeti viszonyai. Óceánia főbb szigetei: Új-Zéland, Új-Guinea, Új-Kaledónia, Fidzsi-, Tonga-, Hawaii-szigetek. A Déli-sarkvidék szerkezete, felszínfejlődése, éghajlata, felfedezése, a jégtakaró visszahúzódásának következményei. Az Északi-sarkvidék tagolódása, felfedezése. Az Északkeleti- és az Északnyugati-átjáró. A éghajlatváltozás következményei. Az óceánok kialakulása, az óceánaljzat domborzati formái. Az egyes óceánok tengereinek sajátosságai, jellemzői.  Az egyes országok és régiók sajátos földrajzi képe, fejlettsége, társadalmi-történeti jellemzői. A térségre jellemző földrajzi alapismeretek elsajátítása, azok készségszintű ismerete. A térség országairól való fogalomalkotás történeti, kulturális, társadalmi és gazdasági szempontból.  **Módszerek:** Tanári előadás PowerPoint bemutatóval. Az említett tartalomban fennálló összefüggések feltárása, elemzése a tanulók bevonásával.  Gyakorlat: A kontinensek természet- és társadalom-földrajzi jellemzőinek jelenségorientált, a földrajzi összefüggéseket feltáró bemutatása elemzése a hallgatók bevonásával. A térség jellegzetes ismérveinek tárgyalása, elemzése. Topográfiai számonkérés vaktérképen, kiselőadások elkészítése egyéni, páros és csoportmunkában, előadások prezentálása elektronikus formában.  **A kurzus teljesítése során megszerezhető szakmai kompetenciák, fejlesztendő kompetenciaterületek:** A kurzus során a hallgató átfogó földrajzi környezeti tájékozottságra tesz szert, kronológikus szemléletet szerez azáltal, hogy az említett földrészek természetföldrajzának fejlődéstörténeti vonatkozásai is alapul szolgálnak a szintézisen alapuló összehasonlító elemzéshez.  A tantárgy tartalmának elsajátítása hozzájárul a hallgató természeti és társadalmi-gazdasági kérdésekben történő tájékozottság megszerzéséhez. A tanárjelölt képessé válik bármely iskolatípusban való földrajzoktatásra.  A tematikus térképek elemzése hozzájárul a vizuális intelligencia fejlesztéséhez.  A fejlett országok természet és környezetvédelmének megismerése és a fejlődő országok társadalmi-gazdasági problémájának áttekintése felelősséget ébreszt a hallgatókban a fenntartható fejlődés iránt. | |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) | |
| * Gábris Gy. 1996: Afrika természetföldrajza. – In: Probáld F. (szerk.): Afrika és a Közel-Kelet földrajza. – ELTE Eötvös Kiadó, Budapest * Probáld F.: 1996. Afrika és a Közel-Kelet földrajza. ELTE, Eötvös Kiadó * Gábris Gyula (szerk.) 1999: Tengerentúli világrészek – Regionális természetföldrajzi atlasz. ELTE Eötvös Kiadó, Budapest. * Gábris Gy. 1998: Ausztrália és Óceánia természeti viszonyai. – In: Probáld F. (szerk.): Ázsia, Ausztrália és Óceánia földrajza. – ELTE Eötvös Kiadó, Budapest. * A földrjaztanár elektronikus eszközkészlete – FÖLDRAJZ nEtSZKÖZKÉSZLET on-line eszköztár <http://netszkozkeszlet.ektf.hu> | |
| **Tantárgy felelőse** (*név, beosztás, tud. fokozat*)**: Dr. Pajtókné dr. Tari Ilona PhD tanszékvezető főiskolai docens** | |
| **Tantárgy oktatásába bevont oktató(k),** ha vannak(*név, beosztás, tud. fokozat*)**: Dr. Pajtókné dr. Tari Ilona PhD tanszékvezető főiskolai docens** | |

1. N**ftv. 108. §** 37. *tanóra*: a tantervben meghatározott tanulmányi követelmények teljesítéséhez az oktató személyes közreműködését igénylő foglalkozás (előadás, szeminárium, gyakorlat, konzultáció), amelynek időtartama legalább negyvenöt, legfeljebb hatvan perc. [↑](#footnote-ref-1)